7. ΑΝΑΓΚ. ΝΟΜΟΣ υπ’ αριθ. 1765 της 30 Μαΐου/2 Ιουν. 1939 Περί οικονομικής ενισχύσεως του παρά τω Εθνικώ Πανεπιστημίω εργαστηρίου υδροθεραπείας και κλιματολογίας κλπ. Άρθρ.1.-Από της δημοσιεύσεως του παρόντος επιβάλλεται επί της τιμής εισιτηρίου λούσεως εκάστης ιαματικής πηγής ή ετέρας βοηθητικής δι’ ιαματικού ύδατος θεραπείας, λαμβανούσης χώραν εν ταις λουτροπόλεσι Λουτρακίου, Αιδηψού, Υπάτης, Μεθάνων, Καϊάφα, Καμένων Βούρλων, Λαγκαδά, Σμοκόβου, Κυλλήνης και Σέδες πρόσθετος επιβάρυνσις εκ (δραχμής μιάς) υπέρ του παρά τη διευθύνσει ιαματικών πηγών και εκθέσεων ειδικού λογαριασμού «πόροι προαγωγής λουτροπόλεων», δια  Σελ.138 τας ανάγκας λειτουργίας του εργαστηρίου της υδροθεραπείας και ιατρικής κλιματολογίας παρά τω Εθνικώ Πανεπιστημίω και δια την εκπόνησιν επιστημονικών ερευνών εις τας λουτροπόλεις. Αντιστοίχως μειούται κατά το αυτό ποσόν το υπέρ των τοπικών επιτροπών των ως είρηται λουτροπόλεων υφιστάμενον εις βάρος εκάστου λουτρού ποσοστόν επί των λουτρικών δικαιωμάτων. Το ως είρηται ποσοστόν συνεισπραττόμενον μετά του λουτροσήμου διατίθεται κατ’ απόφασιν του διοικητικού συμβουλίου της διευθύνσεως ιαματικών πηγών και εκθέσεων κατά τας ισχυούσας σχετικάς διατάξεις περί τρόπου διαχειρίσεως λογαριασμού πόροι προαγωγής λουτροπόλεων, βάσει εκθέσεως του αρμοδίου καθηγητού της υδρολογίας και ιατρικής κλιματολογίας παρά τω Εθνικώ Πανεπιστημίω. Τυχόν πλεονάζοντα υπόλοιπα διατίθενται δια τας ανάγκας των λουτροπόλεων. Άρθρ.2.-Αι διατάξεις των άρθρ.8 και 9 του νόμ. 1698 του 1919 ως ετροποποιήθησαν δια μεταγενεστέρων διατάξεων (άρθρ.3 του νόμ. 2181/1920 ως και άρθρ.16 του νόμ. 4844/1930 (ανωτ. αριθ. 5) αι αφορώσαι την σύστασιν τοπικών επιτροπών εις λουτροπόλεις επεκτείνονται και επί των ιαματικών πηγών εν γένει. Τα μέλη των ως είρηται τοπικών επιτροπών διορίζονται και απολύονται δι’ αποφάσεως του αρμοδίου Υπουργού δημοσιευομένης εν τη Εφημερίδι της Κυβερνήσεως. Δια την παρακολούθησιν και τον έλεγχον των τοπικών επιτροπών ισχύουσι κατ’ αναλογίαν αι περί ελέγχου κλπ. ταμείων κοινωφελών έργων κείμεναι διατάξεις. Άρθρ.3.-Η ισχύς του παρόντος άρχεται από της δημοσιεύσεως αυτού δια της Εφημερίδος της Κυβερνήσεως. 18.Δ.α.7 Ιαματικές Πηγές 